Michał Kwiatkowski

Michał Kwiatkowski, nado en Dzialyn o 2 de xuño de 1990, é un ciclista profesional polonés. Actualmente corre para o equipo ProTeam Sky.

Traxectoria
En 2010 deu o paso ao profesionalismo ao debutar co equipo español Caja Rural. En 2011 fichou polo equipo Team RadioShack e, tras a fusión deste co Leopard-Trek, pasa ao Omega Pharma-QuickStep. O ano 2013 supuxo a súa explosión como ciclista no pelotón internacional, ano no que recibiu o alcume  de Tigre do Báltico.

 2014: explosión e campionato mundial 
Comeza a tempada 2014 vencendo nun dos catro trofeos da Challenge Ciclista a Mallorca. Despois consegue a Volta ao Algarve, por diante de corredores como Alberto Contador e Rui Costa, así como dúas etapas, a primeira nun ataque a falta de seis quilómetros de meta, e a segunda nunha exhibición contra o reloxo onde lograría quedar por diante de Adriano Malori e do seu compañeiro de equipo e grande especialista, Tony Martin.

A continuación obtería a súa primeira vitoria en Italia ao derrotar ao eslovaco Peter Sagan na Strade Bianche, con quen escapou do pelotón a falta de 20 quilómetros. Na última pendente e a falta de 400 metros a meta Kwiatkowski atacou a Sagan e chegou á meta en solitario,con 19 segundos de renda sobre o seu compañeiro de escapada. Na Volta ao País Vasco rematou segundo na clasificación xeral por detrás de Alberto Contador. Nas Clásicas das Ardenas foi terceiro, tanto na Lieja-Bastoña-Lieja como na Frecha Valoa. Tamén acadaría o quinto lugar na Amstel Gold Race.

En xuño proclamouse campión de Polonia contra o reloxo, estreando o maillot que o acreditaba como tal nun dos seus principais obxectivos: o Tour de Francia. Nesta carreira o seu obxectivo era rematar entre os dez primeiros da clasificación xeral, mais non o lograría, quedando vixésimo oitavo e coa sensación de que as carreiras de tres semanas non eran o seu forte.

Ao final da tempada 2014 gañou o Campionato do Mundo en Ruta en Ponferrada (España), logrando así o maillot arco-iris con tan só 24 anos. Obtívoo tras un ataque nos quilómetros finais e cun gran ritmo na última subida, o que lle permitiu aínda maiores diferenzas. Desta maneira chegaba á meta a tan só un segundo dun grupo perseguidor formado por Simon Gerrans e Alejandro Valverde, segundo e terceiro respectivamente, entre outros e a sete segundos do pelotón. Isto supuxo un fito para o seu país, converténdose no primeiro polaco en gañar un campionato do mundo en ruta elite.Kwiatkowski, oro a los 24: “Me he encontrado fantástico” biciciclismo.com

 2015 
En abril consegue a Amstel Gold Race despois de ser quinto en 2014 e cuarto en 2013, gañando nun sprint ao español Alejandro Valverde e ao australiano Michael Matthews. Desta maneira é o primeiro polaco en gañar esta carreira e, ademais, vestido de arco da vella.Kwiatkowski da otro paso “muy grande” biciciclismo.com

No mes de setembro o equipo británico Team Sky anuncia a fichaxe de Kwiatkowski para o 2016Michał Kwiatkowski es nuevo corredor del Team Sky biciciclismo.com.

 Palmarés 
2009
 1 etapa do Tour de Eslovaquia
2012
 1 etapa dos Tres Días de Flandres Occidental
 2º no Campionato de Polonia Contra o reloxo 15x15px 20x20px 
2013
 2º no Campionato de Polonia Contra o reloxo 15x15px 20x20px 
 Campionato de Polonia en Ruta 15x15px 20x20px   
2014
 1 trofeo da Challenge Ciclista a Mallorca (Trofeo Serra de Tramuntana)
 Volta ao Algarve, máis 2 etapas
 Strade Bianche
 1 etapa do Tour de Romandía
 Campionato de Polonia Contra o reloxo 15x15px 20x20px  
 1 etapa da Volta a Gran Bretaña
 Campionato Mundial en Ruta 15x15px 20x20px  
2015
 1 etapa da París-Niza
 Amstel Gold Race
2016
 E3 Harelbeke

 Resultados en grandes voltas e campionatos do mundo 
Durante a súa carreira deportiva acadou os seguintes postos nas Grandes Voltas e nos campionatos do mundo:
Carreira201020112012201320142015Giro de Italia - -51º - - -Tour de Francia - - -11º28ºAb.Vuelta a España - - - - - -Mundial en Ruta24x24px  -11º -Ab.1º8º
-: non participa

Ab.: abandono

 Equipos 
 Caixa Rural (2010)
 Team RadioShack (2011)
 Omega Pharma/Etixx (2012)
 Omega Pharma-QuickStep (2012-2014)
 Etixx-Quick Step (2015)
 Team Sky (2016-)

Notas

Categoría:Nados en 1990
Categoría:Nados en Cuiavia-Pomerania
Categoría:Ciclistas olímpicos de Polonia
Categoría:Ciclistas nos Xogos Olímpicos de 2012
Categoría:Ciclistas nos Xogos Olímpicos de 2016
Categoría:Ciclistas nos Xogos Olímpicos de 2020
Categoría:Gañadores de etapa no Tour de Francia
Categoría:Ciclistas nos Xogos Olímpicos de 2024